Rimants Liepiņš

Rimants Liepiņš (dzimis ) ir latviešu uzņēmējs. Viņš ir dibinājis ierakstu kompāniju Platforma Records un «Stirnu buka» taku skriešanas sacensības.

 Dzīvesgājums 
Rimants Liepiņš ir dzimis 1973. gada 10. novembrī Tukumā. Viņš 1991. gadā pabeidza Tukuma 2. vidusskolu, un 1996. gadā absolvēja Latvijas Universitātes Uzņēmējdarbības un vadības fakultāti, iegūstot grādu Ražošanas vadībā.

1998. gadā R. Liepiņš dibināja ierakstu kompāniju Platforma Records un vadīja to līdz 2010. gadam. 2008. gadā viņš no Rīgas pārcēlās uz Ķesterciemu.

2014. gadā R. Liepiņš Sēmes pagasta Āžu kalnā sarīkoja pirmās «Stirnu buka» taku skriešanas sacensības. Kopš tā laika «Stirnu buks» ir kļuvis par ikgadēju taku skriešanas sacensību seriālu un lielāko šāda veida sporta notikumu Latvijā.

2021. gada Tukuma novada domes vēlēšanās R. Liepiņš tika ievēlēts Tukuma novada domē no partijas «Vienotība» saraksta.

 Privātā dzīve 
Līdz 2020. gadam Rimants Liepiņš bija precējies ar Līgu Blumfeldi. Attiecībās piedzima trīs dēli. Pēc šķiršanās Liepiņš stājās jaunās attiecībās, un tajās piedzima vēl viens dēls.

Aktīvi nodarbojies ar garo distanču skriešanu, noskrējis vairākus maratonus, bet pēc tam pievērsies taku skriešanai. Piedalījies arī orientēšanās sporta sacensībās.

 Atsauces 

Kategorija:1973. gadā dzimušie
Kategorija:Latvijas politiķi
Kategorija:Latvijas Universitātes absolventi
Kategorija:Latvijas uzņēmēji